RememBear on yksi tämän hetken turvallisimmista ratkaisuista salasanojen tallentamiseen. Se käyttää 256-bittistä end-to-end AES-salausta suojatakseen kaikki palvelimillaan olevat tiedot.
RememBearilla on myös lukuisia turvaprotokollia tiedonsiirron suojaamiseen, esimerkiksi avaimenhallintajärjestelmä, suojattu etäsalasanaprotokolla ja suojattu datan kuljetuskerros.
Salasanojen hallitsijoiden suurimmat riskit johtuvat niiden käyttäjien itse tekemistä virheistä, minkä vuoksi RememBear antaa käyttäjilleen useita eri työkaluja salasanaholvin turvaamiseen.
Jokainen RememBear-sovellus generoi laitteelle ainutlaatuisen laiteavaimen, jota ei koskaan lähetetä RememBearin palvelimille. Mikäli salasanaholviin tarvittava pääsalasana joutuisi hakkereiden käsiin, he eivät kuitenkaan pääsisi tilillesi ilman fyysistä laitettasi.
RememBearin mobiilisovellus tukee myös biometristä tunnistusta – voit siis asettaa laitteelle sormenjäljen tai kasvoskannauksen.
Turvatoimista huolimatta on aina tärkeää asettaa myös mahdollisimman vahva pääsalasana, siltä varalta että laitteesi varastetaan. Kukaan ei halua joutua tilanteeseen, jossa salasanaholvi murretaan koska pääsalasanaksi oli asetettu salasana123.